﻿ doua personaje in câutarea unei vîsţi pierdute Cine este Eugen Ionescu ? Un scriitor ireverenţios faţă de tradiţia literară, iniţia- «torul turbulent al unui nou „credo" teatral ? Un rebel decis sa denunţe convenienţele de :gîndire şi simţire ale lumii contemporane ? Un critic al formelor de viaţă capitaliste caracterizate prin obtuzitate şi minciuna şi generînd în oameni un spirit gregar ? Un sceptic, exprimîndu-şi convingerea că orice societate înseamnâ presiune, că „nici un sistem politic nu ne va elibera de durerea de a trăi", iar toate ideologiile sînt deopotrivă de mistificatoare ? Un poet gingaş în ale cărui elegii descifrăm — în negativ — admi- raţia pentru bucuriile vieţii, un liric vibrînd în faţa frumuseţilor simple, şi pentru care lumea rămîne un miracol mereu tînăr ? Un om neliniştit, torturat de coşmaruri fără nume, obsedat de moarte şi citind în existenţă un mesaj al neantului ? Este, probabil, una din voluptăţile cele mai mari ale lui Eugen Ionescu, aceea de a nu se constitui prizonierul unei formule, de a nu putea fi reductibil la o unică trăsă- ;tură, de a fi autorul unei opere ce nu se lasă simplificată şi este refractară oricărei judecăţi parţiale Scriitorul acesta care nu se adăposteşte între zidurile unei credinţe calme şi defi- nitive, urmînd un itinerar cu mult mai sinuos decît ne-au lăsat s-o vedem, uneori, exe- geţii săi, imprevizibil nu din capriciu, ci dintr-o necesitate a propriei sale creaţii, arată mereu o altă faţă a neliniştitului său talent Şi nu încape îndoială că ceea ce s-a spus Teatrul „C I, Nottara" : SCAUNELE de Eugen Ionescu Regia : George Rafael Scenografia : Dan Nemţeanu Distribuţia : Ileana Predescu (Bătrîna) ; <Constantin Rauţchi (Bătrînul) ; Nicolae Wolcz (Oratorul) 71 www cimec roIleana Predeccu (Bătrîna) şi Constantin Rauţchi (Bătrînul) despre Scaunele nu mai e valabil pentru Rinoccrii, ori pentru Regele moare Există, bine- înţeles, în scrisul lui Eugen Ionescu o linie de idei, un univers de simţăminte care-1 caracterizează Dar scriitorul e o lume în mişcare, şi orbita pe care se roteşte e încă greu de definit Construcţia dramatică din Foamea şi setea e de o severă rigoare, aproape clasicâ Structura piesei C'mtăreaţa cheală e insolită şi respinge deliberat convenţiile tradiţionale ale teatrului Berenger ne apare în Rinocerii ca o fiinţă înspăimîntată şi revoltată de metamorfoza oamenilor în brute, de complicităţile pe care fascismul a izbutit să le tre- zească şi să le întreţină, el trăieşte o dramă politică Berenger din Regele moare este omul desprins de societate, singur şi fragil în faţa morţii, războindu-se cu o disperare, numai rareori ilară, cu fatalitatea încercaţi să reduceţi opera lui Eugen Ionescu la una singură din piesele sale şi o veţi sărăci, lumina fiecăreia sporind din confruntarea cu celelalte Scaunele face parte din prima etapă a acestei creaţii O etapă care a suscitat cele mai aprinse discuţii şi controverse Nu puţini şi neînsemnaţi au fost, de pildă, cei ce au criticat ideea fundamentală a primelor sale lucrări dramatice : absurditatea condiţiei 72 www cimec roumane, caducitatea raţiunii şi a acţiunii Spre exemplu, într-o polemică vestită, Kenneth Tynan nega caracterul exemplar al viziunii lui Eugen Ionescu „E o lume lugubră, de unde ar fi pentru totdeauna excluse iluziile umaniste, încrederea în logică şi în om", scria criticul englez în Scaunele (1951) ne sînt prezentaţi doi bătrîni în ziua morţii lor De la începutul şi pînă aproape de sfîrşitul piesei, bărbatul şi femeia vorbesc, se agită şi aşteaptă Conversaţia lor ne lasă să vedem că viaţa pe care au dus-o e făcută din plictis şi din banalitate Nu există nici o întîmplare în amintirile lor care să aibă preţ şi să le justifice existenţa Asistăm la o ultimă reprezentaţie a ceea ce a fost „fericirea" lor Ei povestesc evenimente mărunte, despre care nu ştim măcar dacă au avut loc, trec fulgerător de la o tristeţe fără gravitate la un entuziasm fără durată, evocă o intimitate ce este exclusiv rezultatul unei lungi convieţuiri şi nu al unei comuniuni, se mint şi se răsfaţă, se ceartă şi se împacă O vanitate deşartă îi însoţeşte mereu pe drumul dezolant deasupra căruia nu luminează steaua nici unei idei, nici unei pasiuni Iar reprezentaţia aceasta are loc în faţa unor oameni care seamănă leit cu ei, în faţa unor prezenţe care sînt nişte absenţe, în faţa unor scaune goale şi care semnifică fiecare alt personaj Ei au fost invitaţi ca să asculte mesajul celor doi bătrîni către umanitate, mesaj pe care-1 va expune un orator de profesie în fine, apare oratorul căruia bătrînii i-au încredinţat sensul vieţii lor, şi cei doi, împăcaţi că n-au trăit zadarnic, se aruncă pe două ferestre opuse în apa mîloasă care-i împresoară Aşteptăm să vedem ce va spune oratorul Dar oratorul e mut E ciudat cît de transparentă ne apare astăzi această piesă şi cît de lesne am putea-o povesti în stilul basmelor A fost odată un moş şi o babă La asfinţitul vieţii lor, ei au chemat mulţi oaspeţi, mîngîiaţi de nădejdea că n-au trăit degeaba Lăudăroşi şi limbuţi, le-au făgăduit să le spună tuturora ceva cu deosebire însemnat Dar n-au reuşit să zică nimic musafirilor singurătăţii lor şi, încercînd să vestească lumii vrednicul lor sfîrşit, s-au acoperit şi mai mult de ruşine Sărmanii, cîtă zădărnicie le-a fost să le fie şi viaţa şi moartea Dintre toate piesele lui Eugen Ionescu, Scaunele ni se pare cea mai apropiată de dramaturgia lui Samuel Beckett Aceleaşi fiinţe aflate la jumătatea drumului între real şi ireal, care nu reuşesc să se desprindă din promiscuitatea unei existenţe amorfe, pustii, stupide, aceeaşi imposibilitate de a comunica o idee, aceeaşi întrebare, dacă există vreo idee de comunicat Eroii lui Ionescu din Scaunele, ca şi cei ai lui Beckett din Afteptîndu-l pe Godot, se îndreaptă spre moarte într-o agitaţie care e totuna cu tăcerea şi nimicul, aprinşi de o speranţă inutilă, absorbiţi de uitare Iar pe altarul acestor două tragedii în care fiinţele nu au grandoare, timpul nu înseamnă progresie şi destinul se numeşte inerţie, arde flacăra grotescului Fireşte că noi nu putem împărtăşi punctul de vedere al lui Eugen Ionescu din Scaunele Oare ceea ce defineşte, totdeauna şi oricînd, o viaţă de om este absenţa unei semnificaţii ? Oare orice acţiune umanâ se nutreşte numai din vanitate şi este încoronată, sumbru şi definitiv, de zădărnicie ? Exclusivismul acestei poziţii sare imediat în ochi Ideea că existenţa este un inevitabil şi absurd eşec poate fi sugerată numai de imaginea morţii Dar cum am putea uita că moartea este, cum zicea un poet, doar „o parte a vieţii", chiar dacă cea mai grea, şi că ne definim — în mod suprem — ca oameni prin atitudinea faţă de neant, prin forţa cu care însemnăm trecerea noastră prin lume, prin fertilitatea acţiunilor noastre într-un context istoric ? Unul din comentatorii cei mai avizaţi ai lui Eugen Ionescu (Serge Doubrovski) socoate că piesele dramaturgului nu fac decît să sublinieze absurdul şi niciodată să-1 depăşească Iar acest punct de vedere a devenit un poncif al criticii occidentale Nu credem că lucrurile stau chiar astfel Şi aceasta, nu numai pentru că simplul fapt de a prezenta absurditatea implică existenţa raţiunii şi a speranţei, dar şi fiindcă în scrisul lui Eugen Ionescu revelaţia absurdului se însoţeşte cu neliniştea, dar şi cu revolta E desigur o revoltă nedeterminată fără un explicit caracter social şi istoric, ceea ce îl îndreptăţea pe Sartre să-i reproşeze dramaturgului maniera abstractă de a considera condiţia umană şi să-i impute că revolta sa se traduce în cele din urmă printr-un pesi- mism al inactiunii Dar Eugen Ionescu face totuşi procesul sclerozării formelor de viaţă burgheze De altfel, rareori un autor a arătat cu mai multă violenţă ceea ce este stereotip uniform şi maşinal în aceasta civilizatie Spectacolul Teatrului „Nottara" are meritul de a nu fi restrîns sfera de idei a piesei şi de a nu o fi sărăcit de toate aceste implicatii ori chiar contradictii Punînd în scenă Scaunele, George Rafael s-a preocupat să scoată în relief amestecul deconcertant de tragic şi de comic al piesei şi se poate spune că a izbutit pe linia unei remarcabile limpezimi şi simplităţi Regizorul s-a ferit să alăture imaginilor piesei propriile sale ima- 73 www cimec ro Ileana Predesca (Bătrîna), Nic lae Wolcz (Oratoral), Constanfio Rauţchi (Bătrinul) gini despre piesă şi să creeze, prin suprapuneri, o complicată şi inutilă algebră Şi a procedat cum nu se poate mai bine, căci nu credem că Scaunele suportă artificii scenice A lăsa textul să vorbească singur e şi aceasta o dovadă de tact artistic Şi de cultură Totul stă, în această piesă, în ritmul cinematografic în care se perindă cele mai opuse stări de suflet, în alternarea tăcerilor cu o agitaţie mecanică, în trecerea de la momente ^earbede şi moarte la altele cînd tensiunea atinge paroxismul Actorii au fost astfel îndrumaţi încît să dea impresia unor fiinţe de o superficialitate iremediabilă, vecină cînd cu emoţia, cînd cu nerozia, reduşi la un schelet de simţăminte devenite ticuri şi de ticuri devenite simţăminte Regia a ştiut să arate că viaţa lor e o reprezentare a acestui non- sens, a minciunilor, a păcălelilor, a iluziilor sub care se ascunde un pustiu Spectacolul Teatrului „Nottara" (scenografia Dan Nemţeanu) se desfăşoară într-un cadru nud, fără ornamente, părăginit, între ziduri cenuşii Nenumărate uşi se deschid spre nicăieri, parcă pentru a sugera fiecare că aceste porţi sînt iluzorii, că toate nu duc tsiciunde Personajele ies printr-o uşă, intră prin alta, fac mecanic, de nenumărate ori, înconjurul acestei camere goale, unde privirea nu găseşte nici un punct de reper, nici un obiect pe care să se odihnească, şi unde doar scaunele există, dar şi ele pentru a evoca nişte fantome şi un vid pe care nu ai cum să-1 populezi Impresia e copîeşitoare în rolul bătrînei, Ileana Predescu demonstrează încă o dată virtuţile unei actriţe cu sensibilitate bogată, cu imaginaţie liberă, dotată cu o mare supleţe artistică Ea a izbutit să joace pe toate laturile un rol în care trebuia să sublinieze cu luciditate ceea ce înseamnă o conştiinţă stinsă, moartă, un rol în care se trece fulgerător de la melan- colie la exuberanţă, solicitînd actriţei cînd o spontaneitate candidă, cînd puterea de a sugera imaginea uzurii cu convenţiile sociale Ileana Predescu evoluează cu rafinament pe 74 www cimec rohotarul foarte delicat al unui personaj-paiaţă, despre care te întrebi mereu dacă e real sau fals, fiind totdeauna verosimil Pe bătrîn 1-a interpretat Rauţchi, actor original, inventiv, scoţînd la iveală, în primul rînd, vanitatea şi meschinăria iluziilor care 1-au călăuzit o viaţă întreagă, îngîm- fările, suspinele, egoismul, dorinţa de a se elibera de o inferioritate socială Jocul său a avut ceva din costumul bălţat al unui bufon tragic, lipsit de un rege căruia să-i slujească, să-i agrementeze plictisul, să-1 urască, să i se opunâ Un bufon fără un suveran, împăcat cu urîtul existenţei, ocupînd centrul scenei şi covîrşit de vanitatea acestei împrejurări O apariţie stranie o prilejuieşte oratorul (Nicolae Wolcz), acest personaj vetust şi ridicol, incapabil să articuleze un cuvînt şi zbătîndu-se dramatic între propriile sale bîiguieli, închis pentru totdeauna în lumea unor formule sortite să rămînă oculte Din păcate, aşa cum ni-1 prezintă regizorul, el se denunţă prea devreme şi efectul de surpriză este mult diminuat * * * Spectacolul Teatrului „Nottara" ne prilejuieşte cunoaşterea exactă a unui scriitor care discută mereu în opera sa despre sensul existenţei umane, încercînd să adune în piesele lui, ca într-o arcă biblică, cele mai diverse cupluri (Berenger şi Daisy din Rinocerii, El şi Ea din Delir \n doi, B6renger şi Regina tînără în Regele moare), pentru a constitui un nou univers artistic B Elvin www cimec ro